სენაკის მუნიციპალიტეტის გენდერული თანასწორობის საბჭოს საგრანტო კონკურსი „ქალთა ეკონომიკური გაძლიერების ხელშეწყობა“

***სენაკის მუნიციპალიტეტის გენდერული საბჭო***  იწვევს დაინტერესებულ პირებს საკონკურსო განაცხადების წარსადგენად.

საგრანტო კონკურსის მონაწილეობის მსურველებს უნდა გააჩნდეთ მკაფიო მიზნები საკუთარი იდეების რეალიზებისათვისა და შემოსავლების მისაღებად, რაც ზოგადად ხელს შეუწყობს ქალთა ეკონომიკურ გაძლიერებას! ეკონომიკურად აქტიური და საკუთარ უფლებებში გათვიცნობიერებული ქალი ბევრად უკეთ იცავს თავს, რადგან ფინანსური დამოუკიდებლობა მას ანიჭებს არჩევანის თავისუფლებას.

საპროექტო განაცხადების მიღება მიმდინარეობს **საგრანტო კონკურსის ,,ქალთა ეკონომიკური გაძლიერების ხელშეწყობა“** ფარგლებში, რომელსაც ახორციელებს სენაკის მუნიციპალიტეტის საკრებულო საკუთარი ბიუჯეტიდან.

**მიზანი**

კონკურსის კონკრეტული მიზანია, ქალთა ეკონომიკურ გაძლიერება! ეკონომიკურად აქტიური და საკუთარ უფლებებში გათვიცნობიერებული ქალი ბევრად უკეთ იცავს თავს, რადგან ფინანსური დამოუკიდებლობა მას ანიჭებს არჩევანის თავისუფლებას.

**საგრანტო კონკურსში მონაწილეობის კრიტერიუმები**

ქალები რომლებიც , რეგისტრირებულები არიან სენაკის მუნიციპალიტეტში და ცხოვრობენ სენაკის მუნიციპალიტეტში;საგრანტო პროგრამის ფარგლებში უნდა აკმაყოფილებდეს შემდეგ კრიტერიუმებს:

* იყოს რეგისტრირებული სენაკის მუნიციპალიტეტში და ცხოვრობდეს სენაკის მუნიციპალიტეტში;
* იყოს 18 წელს ზემოთ;
* არ უნდა იყოს საჯარო მოხელე;
* კონკურსანტმა უნდა წარადგინოს საკუთრი იდეები. პლაგიატის გამოვლენის შემთხვევაში კონკურსანტი მოიხსნება კონკურსიდან.

**შერჩევის კრიტერიუმები**

განმცხადებელს, რომლებსაც აქვთ მკაფიოდ გამოხატული და მდგრადი პერსპექტივის მქონე მიზნები, გადაეცემათ გრანტები კონკურსის შედეგად და შეირჩევიან შემდეგი კრიტერიუმების საფუძველზე:

კანდიდატმა უნდა აჩვენოს, რომ:

* მისი საქმიანობა დადებითად აისახება მისსავე სოციალურ-ეკონომიკურ მდგომარეობაზე და მას გააჩნია გრძელვადიანი პერსპექტივა.
* შეუძლია საქმიანობის ფინანსური თვითუზრუნველყოფა დაფინანსების შეწყვეტისა და საქმიანობის დაწყების შემდეგ;
* გააჩნია მოგების რეინვესტირების პოტენციალი.

**გასათვალისწინებელია შემდეგი მიმართულება**

**სამეწარმეო საქმიანობის განვითარება.**

**შენიშვნა:** კომისია, რომელიც დაინიშნება წარმატებული კანდიდატების შერჩევის მიზნით, გადაწყვეტილებას მიიღებს თითოეული განაცხადის განხილვის შედეგად, საგრანტო შერჩევის კომისიის წევრების მიერ დადგენილი ქულების საფუძველზე. ასევე, საბჭო იტოვებს უფლებას აწარმოოს მოლაპარაკება გრანტის თანხის მოცულობაზე, იმ შემთხვევაში თუ ის არარელევანტური და არარეალურია.

**თანხა და სხვა პირობები**

* საგრანტო თანხის მოცულობა არ უნდა აღემატებოდეს 5000( ხუთი ათას ლარს ) თითო განმცხადებელზე.
* ბიზნეს-გრანტების გაცემის შემთხვევაში საბჭოს და გრანტის მიმღების ორმხრივი ვალდებულებები ძალაში რჩება საგრანტო კონტრაქტის ხელმოწერიდან **5** თვის განმავლობაში. საბჭო იტოვებს უფლებას რეგულარული მონიტორინგი გაუწიოს მიმღებ ბიზნესს ამ პერიოდში ან მის შემდეგ, მაქსიმუმ 1 წლის განმავლობაში.
* გრანტის მიმღები სარგებლობს გრანტის გამოყენების დაუყოვნებელი უფლებით, მიწოდებისთანავე, მაგრამ მას არ ექნება უფლება გაყიდოს ან გააქირავოს გრანტის შედეგად შეძენილი საწარმოო აქტივი 3 წლის განმავლობაში.

**ვადები**

* **კონკურსი განაცხადების წარსდგენაზე - გამოცხადება:** 27/10/2023 წ.
* **განაცხადების მიღების ბოლო ვადა:** 19/11/2023 წ.
* **დაინტერესებულ პირთათვის საპროექტი განაცხადისა და ბისზეს იდეის შევსების კონსულტაცია:**  7/11/2023 წ.
* გრანტის მიმღებთა შერჩევა და გამარჯვებულის გამოცხადება: 01/12/2023
* გამარჯვებულებთან ხელშეკრულების გაფორმება: 04/12/2023

**დაინტერესებულმა აპლიკანტებმა შევსებული წინასწარი განაცხადის ფორმა უნდა გამოაგზავნონ მითითებულ ელექტრონული ფოსტის მისამართზე: sakrebulo.senaki@gmail.com და თემის ველში მიუთითონ, საგრანტო კონკურსი - „ქალთა ეკონომიკური გაძლიერების ხელშეწყობა“**